Samsung: Galaxy S7 er en succes!

Fra og med i dag kan du købe det nye Samsung flagskib i de danske butikker, men du har faktisk kunne forudbestille den i flere uger, og det siger Samsung at rigtigt mange har gjort – faktisk over tre gange så mange som bestilte forgængeren Galaxy S6 Edge i norden, og dobbelt så mange i Europa.

Malurt i bægeret

Disse tal kommer dog lidt på tværs af tidligere forlydender, der har hævdet at forsalget er mildest talt skuffende for den koreanske producent. Tallene fra Business Korea er dog rene rygter og i øvrigt nu et par dage gamle, så det kan sagtens have ændret sig på et par dage. Under alle omstændigheder er Galaxy S7 noget nær den bedste telefon, vi nogensinde har prøvet.

Samsung: Galaxy S7 er en succes!